English: Well, that is, in the paper that I presented, I said that it was an error to eradicate the brand, and one asks, 'Why remove a brand?' The brand was developed from 2004 in consultation with the industry, where there was a clear demand for a brand for food and drink in Wales. And, in referring to the brand, I'd like to make a comment here that the way in which Food and Drink Wales is described as a brand at present is not accurate. Even the chair of the food and drink board in your evidence referred to the fact that work is being done on the strategy and the brand development, but you can't say that you have a brand in view if you're still developing the brand, and - that is, the current description doesn't reach, in my opinion, where a brand needs to be, if you like. If you look at the True Taste, that was developed in consultation with the industry. There were clear standards, there were a number of methods of confirming that brand, and - that is, there was measurement of the recognition of that brand done by Beaufort Research on behalf of the WDA, of the Government, and, by 2012, 67 per cent of the sample - quite a significant sample - recognised the brand or had come across promotion for the brand. Well, that is, you don't remove a brand when you have invested - . And it's fair to say that at least £50 million-worth of Government money was invested in developing that brand, not directly in promotion, but there were elements - recognition of and the presence of the brand was happening. But what happened after the Government's decision, although there was advice given by civil servants and others that the brand shouldn't be removed - that is, there was a lack of clarity, and I would say that the lack of clarity in terms of the focus on the brand was responsible for what happened in the Royal Welsh Show, and we still don't have a brand. But I did refer earlier - and I do think it's important to understand this - . I would ask the question: is it the public sector who should be developing a food and drink brand? No. It should be the private sector doing that, and, in truth, there were discussions with the private sector back in 2012-13, and there was a desire among some companies to take on responsibility for the brand, and the fact then that - when you have a brand that's being managed or controlled and developed by the private sector, that allows the use of funding to promote it. There are significant restrictions on developing a brand that's in the control of the public sector, and that was one of the advantages of True Taste. The work was done with state aid notification, and there are no guidelines at present for promoting food and drink in terms of advertising. If I could finish on this point: one of the recommendations that was made by the food and farming panel to the Ministers in 2012 was that responsibility for developing the brand and responsibility for the sector should be put in the hands of the private sector and the industry, because the industry is going to drive this in the future and, certainly, that was the experience of the True Taste brand.
Welsh: Wel, hynny yw, gwnes i, yn y papur gwnes i gyflwyno ger eich bron chi, ddweud fod yna - bu'n gamgymeriad i ddileu'r brand, ac mae rhywun yn gofyn y cwestiwn, 'Pam dileu brand?' Datblygwyd y brand o 2004 ymlaen mewn ymgynghoriaeth gyda'r diwydiant, lle'r oedd yna alw clir am gael brand ar gyfer bwyd a diod yng Nghymru. Ac, wrth gyfeirio at y brand, mi fyddwn i'n hoffi gwneud y sylw fan hyn nad yw'r ffordd y mae Bwyd a Diod Cymru'n cael ei ddisgrifio fel brand ar hyn o bryd yn gywir. Nid yw - . Wel, mae hyd yn oed cadeirydd y bwrdd bwyd a diod yn eich tystiolaeth chi'n cyfeirio at y ffaith bod gwaith yn cael ei wneud ar y strategaeth ac mae gwaith yn cael ei wneud ar ddatblygu'r brand. Wel, all rhywun ddim dweud bod brand gyda chi mewn golwg os ŷch chi'n dal yn datblygu'r brand, ac - hynny yw, dyw'r disgrifiad presennol ddim yn cyrraedd, yn fy marn i, lle mae angen i frand fod felly. Os ŷch chi'n edrych ar Cymru y Gwir Flas, datblygwyd y brand mewn ymgynghoriaeth gyda'r diwydiant. Roedd yna safonau eithaf clir, roedd yna nifer o ddulliau o gadarnhau'r brand yna, ac - hynny yw, hefyd, bu yna fesur ar ymwybyddiaeth o'r brand yna gan Beaufort Research ar ran y WDA, ar ran y Llywodraeth, ac, erbyn 2012, roedd 67 y cant o'r sampl - sampl eithaf sylweddol - yn adnabod y brand neu wedi dod ar draws lle roedd yna hyrwyddo ar gyfer y brand. Wel, hynny yw, dŷch chi ddim yn dileu brand pan ŷch chi wedi buddsoddi - . A buddsoddwyd, mae'n deg i ddweud, o leiaf £50 miliwn o arian y Llywodraeth yn datblygu'r brand yna, nid yn uniongyrchol o ran hyrwyddo ond roedd yr elfennau - roedd yr ymwybyddiaeth a phresenoldeb y brand yn ymddangos. Yr hyn ddigwyddodd ar ôl penderfyniad y Llywodraeth, er cynghorwyd gan y gweision sifil a gan bobl annibynnol na ddylid dileu'r brand yna - hynny yw, bu yna aneglurdeb ac, i ddweud y gwir, mi fyddwn i'n dweud mai aneglurdeb o ran ffocws ar y brand oedd yn gyfrifol i'r hyn ddigwyddodd yn y sioe amaethyddol, a dweud y gwir, a dŷn ni'n dal heb brand. Ond gwnes i gyfeirio'n gynt - ac rwy'n credu ei fod e'n bwysig iawn deall hyn - . Byddwn i'n gofyn y cwestiwn: ai'r sector gyhoeddus dylai fod yn datblygu brand bwyd a diod? Nage. Y sector breifat dylai fod yn gwneud hynny, ac, mewn gwirionedd, roedd yna drafodaethau gyda'r sector breifat yn ôl yn 2012-13, ac roedd yna awydd gan rai cwmnïoedd i gymryd drosodd cyfrifoldeb am y brand, ac mae'r ffaith wedyn - pan fo gyda chi frand yn cael ei reoli, yn cael ei ddatblygu, gan y sector breifat, mae'n caniatáu defnyddio arian i'w hyrwyddo fe. Mae yna gyfyngiadau sylweddol ar ddatblygu brand sydd mewn rheolaeth y sector gyhoeddus, a dyna oedd un o fanteision y Gwir Flas. Fe lwyddwyd i gyflwyno'r gwaith gyda state aid notification felly, a does yna ddim unrhyw ganllaw ar hyn o bryd ar gyfer hyrwyddo bwyd a diod o ran hysbysu. Os caf i orffen ar y pwynt yma: un o'r argymhellion a wnaethpwyd gan y panel bwyd a ffermio i'r Gweinidogion yn 2012 oedd y dylid rhoi cyfrifoldeb am ddatblygu'r brand yna a chyfrifoldeb am y sector i ddwylo'r sector breifat ac i'r diwydiant, oherwydd y diwydiant sydd yn mynd i yrru hwn yn y dyfodol, a dyna, yn sicr, oedd profiad Cymru y Gwir Flas.